تورکیه پرزیدنتی سؤزچوسو ایبراهیم کالین، ایسرائیل باش ناظیری بنیامین نتانیاهونون غرب اوردون یؤنه‌لیک بیاناتینی، ایشغا‌لی قانونی‌لش‌دیرمک اوچون سئچیم سیاستینی ایستیفاده ائتمه‌سی‌نین بیر باشقا نومونه‌سی کیمی حسابلادی.
کالین، توئیتر حسابیندا اینگیلیس دیلینده آپاردیغی پایلاشیمدا،
نتانیاهونون ایشغا‌لی قانونی‌لش‌دیرمک و ایکی دولت‌لی حلّی بالتالاماق اوچون سئچیم سیاستینی نئجه ایستیفاده ائتدیگی‌نین دیگر بیر نومونه‌سی. یئنی‌دن سئچیلرسه بو، دموکراسی‌نین، یوخسا ایشغالین می غلبه‌سی اولا‌جاق؟ غرب دموکراسی‌لر اعتراض گؤستره‌جک، یوخسا سس‌سیز قالماغی داوام ائتدیره‌جک بیلرمی؟ هامی‌سینا تأسف‌لر اولسون." ایفاده‌لرینی ایستیفاده ائتدی.
نتانیاهویا بیر اعتراض ده خاریجی ایشلر ناظیری مولود چاووش اوغلودان گلدی.
سوسیال مئدیا حسابین‌دان آچیقلاما وئرن ناظیر چاووش اوغلو،
باتی اوردون بین الخالق حقوقون ترسینه ایسرائیلین ایشغا‌لی آلتیندا اولان فیلیسطین تورپاغی‌دیر. نتانیاهونون سئچیم‌لر عرفه‌سینده یئنه سس قایغیسی ایله آپاردیغی مسئولیت‌سیز بیانات‌لار بو حقیقتی هئچ جور دییش‌دیره‌میه‌جک." ایفاده‌سینی ایستیفاده ائتدی.
ایسرائیل باش ناظیری بنیامین نتانیاهو، 9 آوریل‌دکی سئچیم‌دن غالیب چیخیب یئنی‌دن باش ناظیر مقامینا اوتورماسی حالیندا ایشغال آلتین‌داکی غربی اوردون یئر آلان غیری-قانونی یهودی یاشاییش منطقه‌لرینی "ایسرائیله ایلحاق" ائتمگی پلانلاشدیردیغینی سؤیلمیشدی.
